CLIMM(7)

ИМЕ
climm - интерактивне команде

ОПИС
Ова приручна страна описује команде које се могу користити унутар climm-а. Ова страна садржи исте информације као и on-line упутства, али прецизније и опширније.

КОМАНДЕ КОЈЕ СЕ ТИЧУ CLIMM КЛИЈЕНТА

verbose [ниво]
    Постављање ниво опширности порука climm-а на ниво, или приказивање важећег нивоа. Ниво опширности је скуп заставица (флагова):

    8   Приказивање грешака у протоколу.

    16  Приказивање прављења и брисања пакета.

    32  Приказивање додавања и уклањања догађаја у реду за чекање.

    64  Приказивање направљених и укинутих веза.

    256 Приказивање пакета v6 и њихових података.

    4096
        Приказивање пакета v7/v8.

    8192
        Приказивање хексадецималног дампа пакета v7/v8.

    16284
        Снимање тих пакета на диск.

    65536
        Приказивање један-на-један пакета.

    131072
        Приказивање хексадецималног дампа један-на-један пакета.

    262144
        Снимање тих пакета на диск.

    2097152
        Приказивање установљавањa веза један-на-један.

    4194304
        Приказивање улаза/излаза успоставања везе.

    У сваком случају, сваки ниво опширности већи од 0 ће условити исписивање већег броја информација, а сваки ниво већи за 1 још више.

clear
    Брисање екрана.

sound [on|off|event]
    Подешавање звука на on (укључено) или off(искључено), или позивање event (догађај) скрипте за "биповање". Нова синтакса у везрији 0.4.10.

autoaway [рок|on|off]
    Подешавање да је важећа дужина времена пре аутоматског постављања статуса на "отишао" рок, или подешавање те аутоматске радње на on (укључено) узимајући последњу коришћену или подразумевану дужину, или постављање радње на off (искључено) чувајући податак о тренутно важећем времену. Рок дужине 0 је исто што и off(искључено). Ако није задат никакав аргумент, исписује се важећа вредност.

auto [on|off]
    Укључивање или искључивање аутоматских одговора. Ако се не зада ни on (укључено) ни off (искључено) исписује се сам одговор.

auto статус порука
    Измена аутоматског одговора за статус статус у поруку.

alias [алиас проширење]
    Прављење новог алиаса алиас који треба да се замени проширењем. Ако се не задају никакви аргументи, исписују се сви важећи алиаси. Ако је у проширењу, присутан стринг %s, он ће бити замењен задатим аргументима када се алиас позове, а ако није, они ће бити додати на крај. Ново у верзији 0.4.10.

unalias алиас
    Укидање алиаса алиас. Ново у верзији 0.4.10.

alter команда нова
    Одређивање да првобитна или команда претходно звана команда од сада важи као нова. Ова команда је застарела од појављивања alias команде у climm-у 0.4.10.

trans [језик|бр] ...
    Пребацивање на језик језик, задат по iso коду, или исписивање преведеног стринга број бр. За укључивање језика који се подразумева према променљивама из окружења LANG, LC_ALL и LC_MESSAGES, користите !, auto (аутоматски) или default(подразумевано). За потпуно искључивање превода користите ., none (ништа) или unload(склонионоштојеучитано). За добијање дебаг-података, испред тога ставите debug. За добијање "забавних" порука, иза тога ставите @fun.

    Фајлови из ~/.climm/i18n/*.i18n имају предност у односу на глобалне, док "забавни" имају предност у односу на стандардне.

    У ствари, можете задати онолико аргумената колико желите, нпр. да одштампате стринг број 177 на немачком и да се онда вратите у језик који се већ подразумевао, задајте "trans de 117 default".

uptime
    Приказивање колико climm већ ради и још неких статистика.

set опција вредност
    Постављање опције опција да је или on (укључена) или off(искључена), или на, за ту опцију специфичан скуп вредности. опција може бити:

    hermit:
        игнорисање свих не-контаката,

    delbs:
        интерпретирање delete карактера као backspace-а,

    funny:
        коришћење "забавних" порука,

    log:
        да се уради логовање,

    logonoff:
        да се такође логују промене статуса,

    auto:
        слање аутоматских одговора када сте, нпр. "отишли",

    uinprompt:
        исписивање последњег надимка на промпту,

    autosave:
        аутоматско снимање фајла climmrc,

    autofinger:
        аутоматско фингеровање нових UIN-а,

    linebreak:
        подешавање стила за поруке са преломом линије на simple, (једноставни): да се порука напросто одршампа после надимка и преломи, break, (преломни): да се стави прелом пре свих долазећих порука, indent, (увлачећи): да се увуку све линије до дубине после надимка, или smart, (паметни): да се додају преломи само ако порука не може да стане у линију;

    tabs:
        подешавање начина баратања табулатором на simple, (једноставни): кретање по листи која се састоји од последњег надимка којем је нешто послато и последњег од кога је нешто примљено, cycle, (кружни): кретање кроз све контакте на вези, уз аутоматско довршавање, или cycleall, (потпуно кружни): кретање кроз све контакте (чак и оне ван везе), уз аутоматско довршавање;

    silent:
        прескакање неких излазних порука : off(искључено), on(укључено), да прескочите промене статуса, или complete(комплетно), да прескочите промене статуса, логовања и излоговања.

    Нове опције у верзији 0.4.10.

save
    Снимање важећих поставки у конфигурациони фајл, а то је ~/.climm/climmrc, ако није другачије задато. Осим тога, ово ће упропастити све коментаре у овом фајлу.

q[uit]

exit
    Излазак из climm-а. Алиаси quit и exit су нови у верзији 0.4.10.

КОМАНДЕ КОЈЕ СЕ ТИЧУ СЛАЊА ПОРУКА
Аргумент <контакти> означава зарезима издељен списак контаката, тј. UIN-а и надимака. Ако је ово последњи аргумент, контакти се могу раздвајати и спејсовима.

msg <контакти> [порука]
    Слање поруке свим контактима. Ако нема поруке онда се укључује вишелинијски режим. Да бисте послали вишелинијску поруку, ставите тачку (.) саму у линији. Да прекинете поруку, ставите "повисилицу" (#) саму у линији.
    Одлазеће и долазеће поруке су другачије означене у зависности од тога који је вид преноса био употребљен. ««« и »»» означавају поруке послате директном везом; ако одлазећа порука није прихваћена од једне стране неко време, она се онда означава са ===. «<< и >>» означавају icq8 поруке (познате и као тип-2); ако одлазећа порука није прихваћена од једне стране неко време, она се онда означава са --=. Коначно, <<< и >>> означавају icq5 поруке, које су познате и као тип-1, тип-4 или поруке ван везе. Ове врсте порука нису признате.
    Прво се покушава да се порука пошаље преко већ постојеће директне везе; ако ниједна таква веза није успостављена, у позадини се иницијализује једна за будуће поруке. Ако никаква директна веза није отворена, или ако порука није прихваћена после неког времена, веза ће пропасти и покушаће се нови пренос: слање као поруке тип-2. Овај корак ће бити прескочен ако једна страна не постави потребне ресурсе тако да јасно потврђују њену способност да их прими. Ако се ово прескочи, ако истекне време или ако се установи грешка, нпр. да је једна страна у међувремену изашла са везе, порука ће бити послата као обична порука тип-4.
    Ако једна страна јасно предочи своју способност да их прихвати уникод (UTF-8) поруке, и подршка за њих није била искључена током компајлирања, порука ће бити послата у уникод распореду и означена у складу с тим. У супротном, порука ће бити послата кодирана у кодном распореду из конфигурације, или, ако ништа није подешено, у даљинском кодном распореду (оном који подразумева друга страна). Тип-1, тип-4 и поруке ван везе не могу имати ознаку свог кодног распореда, тако да успешан пренос осмобитних карактера зависи од добре конфигурације.

a [порука]
    Слање поруке последњој особи која вам је послала поруку. Видети msg за више детаља.

r [порука]
    Одговарање да последњу примљену поруку. Видети msg за више детаља.

url <контакти> url порука
    Слање поруке о url-у свим контактима.

sms [надимак] [мобилни] порука
    Слање SMS поруке порука на мобилни телефон број мобилни, који има облик +<позивни за земљу><број>, или на мобилни телефон надимка, који ће надаље важити ако мобилни ако пре није задат. Не морате да изричито задајете мобилни ако надимак већ има дат број мобилног телефона. Непрописни мобилни бројеви ће бити уклоњени из надимак-ових мета-података.

getauto [auto|away|na|dnd|occ|ffc] [контакти]
    Захтев за добијање аутоматске поруке од контаката за задати статус, где away означава "отишао", na означава "недоступан", dnd означава "не узнемиравати", occ означава "заузет" и ffc означава "слободан за разговор". Ако је задато auto (аутоматски) или није задато ништа, онда се аутоматске поруке за контакте ређају за одговарајући статус. Неће бити прескочени контакти ни за један од ових статуса. Ново у верзији 0.4.10.

auth [req|grant|deny|add] <контакти>
    Оверавање или забрана свим контактима да вас додају о своју листу, захтевање од свих контаката да вам дозволе да их додате у своју контакт-листу, или саопштавање контактима да сте их додали у своју контакт-листу.

resend <контакти>
    Поновно слање последње поруке на више контаката.

last [<контакт>]
    Приказивање последње поруке примљене од контакта, или од било кога коме сте већ послали поруку.

tabs
    Приказивање списка корисника кроз који се можете кретати табулатором. Овај списак се користи једино ако је укључен simple (једноставни) стил табулатора. Погледајте tabs опцију у set команди.

КОМАНДЕ КОЈЕ СЕ ТИЧУ ПРОНАЛАЖЕЊА И ПОСМАТРАЊА ДРУГИХ КОРИСНИКА

rand број
    Проналажење случајног корисника у групи број.

s  [<контакти>]
    Показивање вашег тренутног статуса или статуса свих задатих контаката детаљно, укључујући све алиасе.

e, w, ee, ww, eg, wg, eeg, wwg
    Листање делова ваше контакт-листе. У првој колони се приказују следеће "заставице":

    +   Ово поље заправо није прави контакт него алиас неког претходног. Ово се добија једино са ww.

    #   Ово поље није на вашој контакт листи, али овај UIN је некипут био употребљен. Ово се добија једино са w и ww.

    *   Овај контакт ће видети ваш статус чак и ако сте невидљиви.

    -   Овај контакт вас уопште неће видети.

    ^   Овај контакт се игнорише: без порука и без промена статуса.

    Команде ww и ee исписују и другу колону "заставица" за директне везе. Ако је прва колона празна, она ће бити приказана у првом контакту за све ове команде сем ако није ^.

    &   Са овим контактом је успостављена директна веза.

    |   Директна веза са овим контактом је пропала.

    :   Тренутно се покушава успостављање директне везе.

    ^   Није отворена никаква директна веза, али IP адреса и број порта су познати.

e   Исписивање свих особа са ваше контакт-листе које су на вези.

w   Исписивање свих особа са ваше контакт-листе.

ee  Исписивање свих особа са ваше контакт-листе које су на вези, детаљније.

ww  Исписивање свих особа са ваше контакт-листе, детаљније. Такође исписивање свих алиаса.

eg  Исписивање свих особа са ваше контакт-листе које су на вези, сортираних по контакт-групама. Ново у верзији 0.4.10.

wg  Исписивање свих особа са ваше контакт-листе, сортираних по контакт-групама. Ново у верзији 0.4.10.

eeg Исписивање свих особа са ваше контакт-листе, детаљније, сортираних по контакт-групама. Ново у верзији 0.4.10.

wwg Исписивање свих особа са ваше контакт-листе, детаљније. Такође исписивање свих алиаса, сортираних по контакт-групама. Ново у верзији 0.4.10.

ewide
    Исписивање свих особа са ваше контакт-листе које су на вези, у широком формату.

wide
    Исписивање свих особа са ваше контакт-листе, у широком формату.

status [надимак]
    Приказивање статуса за надимак. Ово укључује IP адресу, верзију ICQ протокола и тип везе, или кратко исписивање UIN-a, надимка, статуса и последњег времена проведеног на вези за све контакте.

    Напомена: Ову команду је пожељно не користити; користите s или ww уместо ње.

f[inger] uin|надимак

info uin|надимак
    Приказивање свих података за uin|надимак.

i   Исписивање свих особа са листе за ингорисање.

search

search електронска@адреса

search надимак

search име презиме
    Тражење корисника са електронска@адреса као њиховом електронском адресом, са надимак као њиховим надимком (који не сме да садржи @), или са име као њиховим именом и презиме као њиховим презименом. Ако се не задају никакви аргументи, постављају се питања о надимку, имену, презимену, електронској адреси, и читавој гомили других података по којима треба да се врши претраживање.

add[group] група [контакти]
    Додавање свих контаката контакти у контакт-групу група, која ће бити направљена ако већ не постоји уколико је команда задата као addgroup. Ново у верзији 0.4.10.
    Напомена: Треба да урадите save ("сними") да би се овакве измене сачувале.

add[alias] надимак алиас

add[alias] uin надимак
    Додавање uin-а у вашу контакт-листу као надимак, или додавање алиаса алиас за надимак. Ново (addalias) у верзији 0.4.10.
    Напомена: Треба да урадите save ("сними") да би се овакве измене сачувале.

rem[group] [all] група

rem[group] група контакти
    Уклањање свих контаката у контактима из контакт-групе група, или потпуно брисање контакт-групе ако се зада all (све) . Ново у верзији 0.4.10. Напомена: Потребно је да урадите save ("сними") да би се овакве измене сачувале.

rem[alias] [all] контакти
    Уклањање свих алиаса у контактима. Ако је било који надимак последњи алиас за тај контакт, или ако је all (све) задато као параметар, контакт се потпуно брише.
    Ново (remalias) у верзији 0.4.10. Напомена: Потребно је да урадите save ("сними") да би се овакве измене сачувале.

togig контакти
    Одређивање да ли да поруке од контакта као и промене статуса буду игнорисани.

toginv контакти
    Одређивање да ли да будете скривени од контаката.

togvis контакти
    Одређивање да ли contacts могу да вас виде чак и када сте недивљиви.

КОМАНДЕ КОЈЕ СЕ ТИЧУ ВАШЕГ ICQ НАЛОГА

reg лозинка
    Прављење новог корисничког налога са лозинком лозинка.

pass лозинка
    Мењање ваше icq лозинке у лозинка.
    Напомена: Ваша лозинка не сме да почне знаком ó (бајт 0xf3).
    Напомена: Треба да урадите save ("сними") да би се овакве поруке сачувале у случају да сте снимили вашу лозинку у свом ~/.climm/climmrc фајлу (погледати climmrc(5)), или ћете имати несагласност лозинки приликом следећег логовања.

change [број [порука]]
    Мењање вашег статуса у број. Ако нема броја, исписује се списак расположивих режима. Опционо ова команда поставља да аутоматски одговор за тај статус буде порука.

online
    Промена статуса на "на вези".

away [порука]
    Промена статуса на "отишао". Опционо постављање да аутоматски одговор за овај статус буде порука.

na [порука]
    Промена статуса на "недоступан". Опционо постављање да аутоматски одговор за овај статус буде порука.

occ [порука]
    Промена статуса на "заузет". Опционо постављање да аутоматски одговор за овај статус буде порука.

dnd [порука]
    Промена статуса на "не узнемиравати". Опционо постављање да аутоматски одговор за овај статус буде порука.

ffc [порука]
    Промена статуса на "слободан за разговор". Опционо постављање да аутоматски одговор за овај статус буде порука.

inv Промена статуса на "недвидљив".

update
    Освежавање ваших основних корисничких података (електронска адреса, надимак итд.).

other
    Освежавање осталих корисничких података као што су узраст и пол.

about
    Освежавање ваших описних корисничких података.

setr [број]
    Одређивање да је случајна корисничка група она број број. Ако нема аргумената, онда се исписује списак могућих група.

КОМАНДЕ КОЈЕ СЕ ТИЧУ ШИРИХ МОГУЋНОСТИ

meta [show|load|save|set|get|rget] <контакти>
    Баратање мета-подацима о контактима. Познате су следеће подкоманде:

    show
        Приказивање мета-података о свим контактима који су задати.

    load
        Учитавање мета-података за све контакте који су дати са диска и приказивање.

    save
        Снимање мета-података на диск о свим контактима који су задати.

    set Шаље ваше мета-податке на сервер.

    get Преузимање мета-података о свим контактима са сервера и приказивање.

    getr
        Преузимање са сервера мета-података за контакт од кога је примљена последња порука, и приказивање.

    Ново у верзији 0.4.10.

file [...]
    Алиас за peer file. Ново у верзији 0.4.10.

peer команда uin|надимак
    Извршавање команде команда на кориснику датом по UIN-у uin или по надимку надимак.

    open
        Отварање везе један-на-један преко TCP према кориснику.

    close
        Затварање и ресетовање везе један-на-један према кориснику.

    off Прекидање свих покушаја да се таква веза за слање порука успостави док се она изричито не отвори или не ресетује.

    file фајл опис
        Слање фајла дајл са описом опис.

    files [фајл као]... опис
        Слање фајлова кориснику. Може бити произвољно много парова физичких имена фајлова фајл и имена под којим ће се они приказати другој страни, као. Ако као има вредност '/', биће послато име фајла без путање, а ако је вредност '.' биће послато исто име.

conn [команда бр]
    Исписивање свих веза, или извршавање команде на вези бр.

    open
        Отварање задате или прве серверске везе.

    login
        Отварање задате или прве серверске везе.

    close
        Затварање задате везе. Овим се уклањају привремене везе.

    remove
        Затварање и уклањање задатих (привремених) веза.

    select
        Задавање наведене серверске везе као важеће. бр може бити број везе или UIN који је употребљен за везу.

contact [команда]
    Баратање контакт-листом са серверске стране:

    show
        Преузимање контакт-листе са серверске стране; само приказивање.

    diff
        Преузимање контакт-листе са серверске стране и приказивање само оних контаката (парова uin/надимак) који се не налазе у локалној контакт листи.

    import
        Преузимање контакт-листе са серверске стране и додавање свих контаката у локалну.

    Још увек не постоји листа.

peek надимак
    Проверавање да ли је nick заправо на вези или није. Искоришћава се једна неправилност (баг) у ICQ протоколу да би се утврђивала оваква ствар; на овај начин се не могу пронаћи никакви додатни подаци сем "на вези" и "ван везе".

ТАКОЂЕ ПОГЛЕДАТИ
climm(1), climmrc(5)

АУТОР
Овај приручник је написао Џејмс Морисон (James Morrison) <ja2morrison@student.math.uwaterloo.ca> као упутство за све интерактивне команде у climm. Овај приручник је превео: Никола Лечић <lecicct@ptt.yu>.