CLIMMRC(5)

ИМЕ
~/.climm/climmrc - Конфигурациони фајл за climm

ОПИС
Овај приручник описује конфигурациони фајл за climm. Он се састоји од неколико одељака који почињу са [одељак], где је одељак име одељка. Имена фајлова и директоријума су узета релативно у односу на основни директоријум, што је уобичајено ~/.climm/.

CONNECTIONS
Одељак Connection (Везе) описује везе унутар ICQ-а. Уобичајено је да их има две које се односе једна на другу: веза према ICQ серверу и веза за "преслушавање" комуникације један-на-један. Можете такође имати и везу са даљинском контролом: то значи да је FIFO отворен и да се линије са њега читају на исти начин као и са улаза.

type тип [auto]
    Постављање да тип везе буде тип, чија вредност може да буде једно од следећег: server (сервер) за везе према ICQ серверу, peer (страна) за везу у комуникацији један-на-један, или remote (удаљен) за даљинску FIFO контролу. Ако је auto (аутоматски) дато као вредност, онда се та веза прави приликом покретања програма. Претпоставља се да желите да то буде тако уколико немате више UIN-а; у том случају поставите ово уз везу која одговара UIN-у који користите.

version бр
    Одређивање да верзија протокола који се користи у тој вези буде бр. Имајте у виду да су за серверске везе подржане верзије 5, 7 и 8 док су за везе један-на-један подржане верзије 6, 7 и 8. FIFO-и за даљинску контроју немају верзију.

server сервер
    Постављање да сервер на који ће се вршити повезивање буде сервер. Подразумева се login.icq.com. Ово је неупотребљиво за везе један-на-један. За fifo-е за даљинску контролу ово је FIFO путања која ће бити направљена.

port порт
    Одређивање да порт на серверу преко кога ће се успостављати веза буде порт, или да порт за "преслушавање" на везама један-на-један буде порт.

uin UIN
    Постављање UIN-а са којим ће се вршити логовање на UIN. Неупотребљиво за везе један-на-један и FIFO даљинску контролу.

password [лозинка]
    Постављање да лозинка са којом ће се вршити логовање буде лозинка. Неупотребљиво за везе један-на-један. Ако се ово изостави, пита се за лозинку приликом покретања програма. Напомена: BeOS корисници не смеју да изостављају лозинку.

status бр
    Постављање статуса са којим се врши логовање на бр. Статус може бити:

    0   на вези

    1   отишао

    5   недоступан

    17  заузет

    19  не узнемиравати

    32  слободан за разгово

    256 невидљив
    За везе један-на-један, користе се следеће поставке:

    1   Ми смо иза фајервола и не можемо да примимо никакву везу. Немојте чак ни да покушавате.

    2   Ми смо иза фајервола, али користино SOCKS и можемо да примамо везу.

    4   Уопште нисмо иза фајервола. Овa ситуација се подразумева.
    FIFO-и за даљинску контролу не користе ову поставку.

GENERAL
Одељак General (Уопште) укључује опције за SOCKS 5 које се евентуално могу преместити у њихов сопствени одељак, опције уопште и неке стрингове које треба исписати.

s5_use број
    Поставите број као 0 да ускључите или као 1 да укључите употребу SOCKS 5.

s5_host хост
    Повезивање на socks 5 проксију на хосту хост.

s5_port порт
    Повезивање на socks 5 прокси "преслушавање" на порту порт.

s5_auth број
    Поставите број на 0 да прескочите проверу овлашћења или на 1 да се то обави.

s5_name име
    Идентификовање као корисник име на socks 5 проксију.

s5_pass лозинка
    Провера идентитета лозинком лозинка на socks 5 проксију.

На почетку climmrc фајла обично стоји неколико опција:

encoding file коднираспоред
    Одређивање да кодни распоред који ће бити употребљен за овај фајл буде коднираспоред. climm ће писати у овај фајл у уникоду (utf8) ако је уникод укључен, а ако није, писаће у важећем распореду из окружења. Ако је уникод искључен, climm ће одбити да учита фајл ако се кодни распоред задат у овој опцији не поклапа са оним из окружења.

encoding local коднираспоред
    Одређивање да кодни распоред корисниковог терминала буде коднираспоред. Ова вредност има предност у односу на ону изведену из локалних променљивих из окружења.

encoding remote коднираспоред
    Одређивање да кодни распоред који ће се користити за корисничке мета-податке на серверу, укључујући и лозинку, буде коднираспоред. Овај кодни распоред ће се такође користити у комуникацији са другим контактима чији клијенти не разумеју уникод, сем ако за дати контакт није подешен неки посебни кодни распоред.

format бр
    Постављање формата овог конфигурационог фајла на бр. У овом тренутку, само је формат 1 познат и прихватљив.

Сада остале опције:

verbose ниво
    Постављање нивоа опширности порука на ниво.

auto_away рок
    Одређивање да време које треба да истекне да се укључи аутоматска порука за "отишао" буде рок секунди. Поставите ово на 0 да искључите ову радњу.

Screen_width ширина
    Постављање да уобичајена ширина екрана буде ширина. Ако ово није подешено, или ако је вредност 0, 80 ће бити узето као ширина. Ово је ретко потребно да се ради јер се важећа ширина екрана мења током рада.

set delbs on|off
    Ако се ово постави на on(укључено), delete карактер ће се понашати као backspace. Ако се постави на off(искључено), понашаће се као delete карактер.

set funny on|off
    Искључивање или укључивање "забавних" порука.

set color on|off
    Искључивање или укључивање боја.

set hermit on|off
    Ако се ова опција постави на on(укључено), биће игнорисане све поруке од било кога ко се не налази на вашој контакт-листи.

set log on|off
    Искључивање или укључивање логовања.

set logonoff on|off
    Када се логујете, укључивање и искључивање логовања промена статуса на "на вези"/"ван везе".

set auto on|off
    Искључивање или укључивање аутоматских одговора (reply поруке).

set uinprompt on|off
    На промпту: искључивање или укључивање надимка особе од које сте примили последњу поруку.

set autosave on|off
    Искључивање или укључивање аутоматског снимања climmrc фајла.

set autofinger on|off
    Искључивање или укључивање аутоматског фингеровања нових UIN-а.

set linebreak тип
    Конфигурисање начина преламања линија долазећих порука као тип, што може да има следеће вредности: simple (једноставни): да се линије напросто преламају као што је уобичајено, break (преломни): да се ставља прелом пре сваке поруке, indent (увлачећи): да се стави прелом и увуче текст поруке и smart (паметни): да се ставља прелом само ако порука не може да стане у текућу линију.

set tabs simple|cycle|cycleall
    Одређивање стила кружења тебулатором. Старије верзије climm-а знају једино simple(једноставни), који једино ради са msg командом, довршава команду и иде кружно кроз све контакте којима је послата нека порука и свих од којих је нешто примљено. Текст који је већ откуцан после надимка био би обрисан. cycle (циклични) мeђутим, иде кружно кроз све контакте из ваше контакт-листе који су на вези. Он оставља унети текст недирнутим, али ни он не додаје подразумевану msg команду. cycleall (потпуно кружни) је исти као cycle(кружни), али он просто кружи кроз све контакте, а не само кроз оне на вези.

set silent тип
    Прекаче неке поруке, наиме промене статуса ако се стави on (укључено) или промене статуса, логовања и излоговања ако се стави complete(комплетно).

chat бр
    Постављање да случајна група за разговор буде бр. Користите -1 да ово искључите, а 49 за climm (ово се подразумева).

Коначно, могу се дефинисати неки стрингови:

color scheme бр
    Укључивање шеме боја број бр.

color употреба боја
    Одређује да се боја боја употребљава у сврху употреба. употреба може бити: none(ништа), server(сервер), client(клијент), message(порука), contact(контакт), sent(послато), ack(прихваћено), error(грешка), debug(дебаговање) или incoming(долазеће), док боја може бити једна од следећих: black(црна), red(црвена), green(зелена), yellow(жута), blue(плава), magenta(магента), cyan(светло-плава), white(бела), none(никаква), или bold(подебљано) или њихова комбинација (bold, међутим, мора да буде последње наведено да би имало ефекта), или било који дословни стринг који одређује да корисников терминал укључи жељену боју.

logplace фајл|директоријум
    Одређивање да фајл фајл, служи за уписивање лог-података, или да је лог-директоријум директоријум. Имајте у виду да ће се, ако име директоријума садржи непрописне карактере, подразумевати /.

sound on|beep|off|event
    Одређивање шта ће да се деси ако се генерише "бип". on (укључено) или beep (бип) ће просто бипнути, off (искључено) неће урадити ништа, док ће event (догађај) позвати "скрипту за догађаје".

event скрипта
    Постављање да скрипта која ће се извршити када се деси неки догађај буде скрипта. Она се позива са следећим аргументима:
    1. IM тип, у овом тренутку једино icq.
    2. UIN контакта на који се овај догађај односи, или 0.
    3. Надимак контакта на који се овај догађај односи, или празан стринг.
    4. Стринг global. 5. Тип тог догађаја, који може да буде msg(порука), on(укључено), off(искључено), beep(бип) или status(статус), где се on(укључено)иoff(искључено) односе на долазеће и одлазеће контакте. Овај списак не треба да буде исцрпљујући.
    6. За поруке, врсте порука, одлазеће контакте, претходне статусе и за долазеће контатке или промене статуса, нови статус, иначе 0.
    7. Текст поруке.
    Имајте у виду да из сигурносних разлога једноструке наводнике треба да земените двоструким и да порука треба да буде што краћа.

auto статус порука
    Постављање да аутоматски одговор у статусу статус буде порука. Ова опција се може понављати за све могуће вредности away(отишао), na(недоступан), dnd(неузнемиравати), occ(заузет), inv(невидљив), и ffc (слободан за разговор) које има статус.

STRINGS
Одељак Strings садржи замене за имена команди.

alter <старо> <ново>
    Мењање имена команде старо у ново. Имајте у виду да се стара имена и даље могу користити сем ако не дођу у конфликт са неким новим именом. За сва могућа имена команди погледајте climmcmds(7). Ова опција се може понављати колико је воља.
    Напомена: Ова опција је застарела.

alias <алиас> <проширење>
    Дефинише да алиас алиас треба да се замени са проширењем. Ако се стринг %s појављује у проширењу, биће замењен задатим аргументима када се алиас позива, иначе ће они бити додати на крај. Ново у верзији 0.4.10.

GROUP
Одељак Group (Група) сарджи контакт-групу и може се понављати колико је потребно. Он може имати следеће команде:

server <тип><uin>
    Постављање да серверска веза којој припада та контакт-група буде типа тип, што у овом тренутку може да буде icqv8 за верзију 8 ICQ серверске везе или icqv5 за верзију 5 ICQ серверске везе, и за UIN uin. Ако се oва команда изостави, узеће се прва активна серверска веза.

label <ознака>
    Означавање ове контакт-групе ознаком ознака. Ако је то контакти-тип-uin, онда је то контакт-листа за ту серверску везу.

id <ид>
    Поставља идентификацију ове контакт групе као ид. 0 значи да ид није дефинисан. Ово ће у том случају бити постављено када се преузима контакт-листа са мреже.

entry <ид> <uin>
    Додавање контакта са UIN-ом uin идентификованог као ид у ову контакт-групу.

CONTACTS
Одељак Contacts (Контакти) садржи (општу) контакт-листу. Он може постати застарео.

[*][~][^] uin надимак
    Прављење корисника са UIN-ом uin познатог под надимком надимак. Ако се испред стави * корисник вас може видети док сте невидљиви. Ако се испред стави ~ корисник ће вас увек видети као да сте ван везе. Ако се испред стави ^ тај корисник ће бити игнорисан. Ако се uin појави више пута, сва појављивања изузев првог биће сматрана алиасима.

ТАКОЂЕ ПОГЛЕДАТИ
climm(1), climmcmds(7)

АУТОР
Овај приручник је написао Џејмс Морисон (James Morrison) <ja2morrison@student.math.uwaterloo.ca>. Поново га је, у складу са новом синтаксом конфигурационог фајла, написао Рудигер Кулман (Rüdiger Kuhlmann) <climm@ruediger-kuhlmann.de>. Овај приручник је превео: Никола Лечић <lecicct@ptt.yu>.